Diari Oficial de la Generalitat Valenciana


Sumari del DOGV 9998, del 03-12-2024 (2024/12767)

CORRECCIÓ D'ERRADES de la publicació de l'Acord de 6 de febrer de 2024, de l'òrgan tècnic de selecció que ha de jutjar el concurs oposició per a la provisió de vacants del cos d'auxiliars de gestió sanitària de l'Administració de la Generalitat (C2-S01), personal funcionari d'administració general, dependents de la Conselleria de Sanitat, pel qual es publica la resolució definitiva del concurs oposició, per l'ordre de puntuació obtinguda.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9998

Data del DOGV
:   03-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12498

CVE
:   JDXM-X-4980-51095

Data del document
:   29-11-2024

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

En el *Diari Oficial de la Generalitat Valenciana*  número 9993, de 26 de novembre de 2024, es va publicar la correcció d'errades de l'Acord de 6 de febrer de 2024, de l'òrgan tècnic de selecció que ha de jutjar el concurs oposició per a la provisió de vacants del cos d'auxiliars de gestió sanitària de l'Administració de la Generalitat (C2-S01), personal funcionari d'administració general, dependents de la Conselleria de Sanitat, pel qual es publica la resolució definitiva del concurs oposició, per l'ordre de puntuació obtinguda; i, advertit que no es van publicar per error els annexos de l'acord citat, es publica de nou íntegrament.

«Vist l'Acord de 6 de febrer de 2024, de l'òrgan tècnic de selecció que ha de jutjar el concurs oposició per a la provisió de vacants del cos d'auxiliars de gestió sanitària de l'Administració de la Generalitat (C2-S01), personal funcionari d'administració general, dependents de la Conselleria de Sanitat, pel qual es publica la resolució definitiva del concurs oposició, per l'orde de puntuació aconseguida (DOGV 9790, 16.02.2024).

De conformitat amb el resolc dècim de la Resolució de 16 de desembre de 2022, del conseller de Sanitat Universal i Salut Pública, d'adopció de les mesures necessàries per a l'execució i desenrotllament del capítol I del decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022 en l'àmbit de la Conselleria de Sanitat i Salut Pública, el qual establix que després de la finalització de tots els processos selectius corresponents a l'OOP dels anys 2017, 2018, estabilització de 2017 i els convocats en execució del capítol I del Decret 71/2022, una vegada resolt el concurs de trasllats per categoria/cos/escala, es convocarà un únic procés en el qual participaran amb caràcter forçós totes les persones candidates que hagen superat els diferents processos selectius referenciats i que en el supòsit de persones opositores que hagen superat diversos dels processos selectius, per a l'adjudicació de plaça únicament es tindrà en compte un d'ells, que serà el primer que corresponga en aplicació de la prelació establida en el propi resolc dècim.

Considerant que hi ha persones participants que van superar el concurs oposició de consolidació d'ocupació corresponent a l'oferta d'ocupació pública de 2017, de l'esmentat cos/escala, i no han sigut llevades del llistat publicat en l'annex I del citat acord, es procedix a la modificació del llistat esmentat, publicant el correcte en l'annex I.

De conformitat amb l'anterior i en virtut de la competència atribuïda per l'article 17 del Decret 135/2023, de 10 d'agost, del Consell, d'aprovació del Reglament orgànic i funcional de la Conselleria de Sanitat,

RESOLC

Publicar en el *Diari Oficial de la Generalitat Valenciana*  la relació definitiva de persones aspirants que han arribat fins a este punt del procés selectiu per l'orde de puntuació total aconseguida, que figura en l'annex I, una vegada fetes les correccions oportunes llevant al personal que ha superat el concurs oposició de consolidació de treball del cos d'auxiliars de gestió sanitària de l'Administració de la Generalitat (C2-S01), personal funcionari d'administració general.

De conformitat amb les bases 1 i 6.5 s'assenyala que en la relació definitiva del torn lliure el nombre de persones amb dret a optar a plaça és de 2, incloses, en el cas d'existir reserva dins este torn, les persones compreses en el contingent de diversitat funcional.

Contra la present correcció d'errors, que esgota la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de publicar-se, de conformitat amb el que es disposa en l'article 123 de la Llei 39/2015, d'1 d'octubre, del procediment administratiu comú de les administracions públiques, així com en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar el recurs de reposició, en el termini d'un mes, de conformitat amb els articles 123 i 124 de la referida Llei 39/2015.

Tot això sense perjuí que s'utilitze qualsevol altre recurs que per al seu dret estime convenient.

València, 21 de novembre de 2024

María Amparo Pinazo Gamir

Directora general de Personal»

  

València, 29 de novembre de 2024

Álvaro Cuadrado González

Sotssecretari

Esta disposició conté annexos. Consulteu-ne la versió en PDF.